ໃນລະຫວ່າງວັນທີ 28-30 ມີນາ 2016 ທີ່ເມືອງ ປາກຊັນແຂວງບໍລິຄຳໄຊ ໄດ້ຈັດ ກອງປະຊຸມສຳມະນາປະກອບ ຄຳຄິດເຫັນໃສ່ຮ່າງມະຕິກອງປະ ຊຸມສະພາແຫ່ງຊາດ ແລະ ຮ່າງ ມະຕິຂອງຄະນະປະຈຳສະພາ ແຫ່ງຊາດ ກ່ຽວກັບລະບຽບການ ດຳເນີນກອງປະຊຸມສະພາແຫ່ງ ຊາດ ແລະ ກອງປະຊຸມຄະນະປະ ຈຳສະພາແຫ່ງຊາດ ພາຍໃຕ້ການເປັນປະທານຂອງທ່ານ ດຣ. ອຸ່ນ ແກ້ວ ວຸທິລາດ ກຳມະການຄະນະ ປະຈຳ, ຫົວໜ້າຄະນະເລຂາທິ ການສະພາແຫ່ງຊາດ, ເຂົ້າຮ່ວມ ມີຄະນະຫ້ອງວ່າການ, ຮອງຫົວ ໜ້າຄະນະເລຂາທິການ, ຫົວໜ້າ ຮອງຫົວໜ້າກົມ ແລະ ສູນ, ຫົວ ໜ້າ ແລະ ຮອງຫົວໜ້າຫ້ອງວ່າ ການສະພາແຫ່ງຊາດ ປະຈຳ 18 ເຂດເລືອກຕັ້ງ ພ້ອມດ້ວຍພະນັກ ງານທີ່ກ່ຽວຂ້ອງພາຍໃນສະພາ ແຫ່ງຊາດຫຼາຍກວ່າ 80 ທ່ານ.
ທັງນີ້ກໍເພື່ອກະກຽມນິຕິກຳທີ່ ຈຳເປັນຮັບໃຊ້ໃຫ້ແກ່ການດຳ ເນີນກອງປະຊຸມສະພາແຫ່ງ ຊາດ, ກອງປະຊຸມຄະນະປະຈຳ ສະພາແຫ່ງຊາດແນໃສ່ເຮັດໃຫ້ ກອງປະຊຸມດັ່ງກ່າວມີປະສິດທິ ຜົນນັບມື້ນັບສູງຂຶ້ນ, ເພື່ອຄວາມ ເປັນເອກະພາບໃນການຮ່າງມະ ຕິຂອງກອງປະຊຸມສະພາແຫ່ງ ຊາດ ແລະ ຮັບຟັງຄວາມຄິດເຫັນຂອງຜູ້ເຂົ້າຮ່ວມກອງປະ ຊຸມກ່ຽວກັບຂໍ້ສະດວກ ແລະ ຂໍ້ຫຍຸ້ງຍາກໃນການກະກຽມ, ການດຳເນີນ ແລະ ການຮັບໃຊ້ໃຫ້ແກ່ ສອງກອງປະຊຸມດັ່ງກ່າວ, ທັງ ເປັນການເກັບກຳການປະກອບ ຄຳຄິດຄຳເຫັນ ແລະ ນຳໄປເປັນ ຂໍ້ມູນໃນການປັບປຸງ ແລະ ກຳ ນົດມາດຕະການແກ້ໄຂໃນລະ ບຽບການກຳເນີນກອງປະຊຸມ ເພື່ອເຮັດໃຫ້ການພິິຈາລະນາ ວຽກງານຕ່າງໆ ຂອງ 2 ກອງ ປະຊຸມ ມີປະສິດທິຜົນສູງຂຶ້ນ. ນອກຈາກນັ້ນ, ກອງປະຊຸມຍັງ ຈະໄດ້ປຶກສາຫາລືກ່ຽວກັບຮ່າງ ມະຕິຄະນະປະຈຳສະພາແຫ່ງ ຊາດ ວ່າດ້ວຍການດຳເນີນກອງ ປະຊຸມສະພາແຫ່ງຊາດ, ຮ່າງມະ ຕິຂອງຄະນະປະຈຳສະພາແຫ່ງ ຊາດ ວ່າດ້ວຍການດຳເນີນກອງ ປະຊຸມຄະນະປະຈຳສະພາແຫ່ງ ຊາດ ແລະ ໂຄງສ້າງຮ່າງມະຕິ ສະພາແຫ່ງຊາດ ເພື່ອພິຈາລະ ນາຮັບຮອງເອົາບັນຫາຕ່າງໆ.